මෙම පරපුරේ අවසන් ශිල්පියා වූයේ ශ්‍රී බෝධි නාරායන බුවනෙකබාහු චිත්‍රාචාර්ය ජීවන්නයිදේ මහතාය. එහෙත් ඔහු සිය වාසගම පටබැඳි ගෙදර වශයෙන් භාවිතා කළේය. දඹුලු විහාරයේ චිත්‍ර කර්මාන්තය වෙනුවෙන් නිලගම සිත්තරාට ශ්‍රී කීර්ති ශ්‍රී රාජසිංහ රජතුමා විසින් පිරිනමන ලද සන්නසක්ද ජීවන් නයිදේ මහතා සතුව ඇත. එමෙන්ම මෙම රජතුමා විසින් නිලගම චිත්‍ර පරම්පරාවට ගලේවෙල අසල නිලගම නම් වූ ගම්වරයක්දී පරිත්‍යාග කර ඇත. ජීවන්නයිදේ මහතාගේ පුතුන්ගෙන් ජයසේන නම් පුතා හැර අනෙක් අය මේ ක්ෂේත්‍රයෙන් ඉවත්වී ඇත. ජිවන්නයිදේ මහතා මහනුවර යුගයේ භාවිතා කළ අමුද්‍රව්‍ය උපයෝගී කරගෙන සායම් වර්ග තනාගෙන ඇත. කුරුණෑගල දිස්ත්‍රික්කයේ පොල්පිතිගම විහාරයේ චිත්‍ර, වලකුඹුරේ පැරණි විහාරය අලුත් කිරීමද ගලේවෙල සිල්වත්ගල විහාරයේ චිත්‍ර හා මූර්තිද බම්බා විහාරයේ චිත්‍ර ද ආදාගල විහාරයේ චිත්‍ර හා මූර්ති ද වෙරලාගල විහාරයේ චිත්‍රාද මේ මහතාගේ නිමවුම්ය. නිලගම පරම්පරාව චිත්‍ර කර්මාන්තයේ යෙදුණු උඩරට ප්‍රසිද්ධ සිත්තර පරම්පරාවෙන් ගෙන් එකකි.
නිලගම චිත්‍ර පරම්පරාවට ගම්වරයක් පිරිනැමුවේ කොහේද?
ගලේවෙල අසල